kardosdrur/scandi-wiki huggingface dataset:
Rotterdam World Tennis Tournament 2021

Rotterdam World Tennis Tournament 2021 var en tennisturnering for mænd, der blev spillet indendørs på hardcourt i Rotterdam Ahoy i Rotterdam, Holland i perioden 1. - 7. marts 2021. Det var den 48. udgave af Rotterdam World Tennis Tournament, og på grund af en sponsorat fra ABN AMRO afvikledes den under navnet ABN AMRO World Tennis Tournament. Turneringen var del af ATP Tour 2021 i kategorien ATP Tour 500.

Præmier 

Den samlede præmiesum for Rotterdam World Tennis Tournament 2021 androg € 1.176.695, hvilket var et fald på ca. 42 % i forhold til det foregående års turnering.

Herresingle

Hovedturnering 

I hovedturneringen deltog 32 spillere, der var fordelt på:
 24 spillere, der havde kvalificeret sig i kraft af deres placering på ATP's verdensrangliste pr. 18. januar 2021 (seks uger før turneringens start).
 fire spillere, der havde modtaget et wildcard (markeret med WC).
 fire spillere, der havde kvalificeret sig til hovedturneringen fra kvalifikationsturneringen (markeret med Q).

Resultater

Kvalifikation 

Kvalifikationen havde deltagelse af 16 spillere, der spillede om de sidste fire ledige pladser i hovedturneringen. Tre af de 16 spillere deltog på grundlag af et wildcard.

Følgende spillere kvalificerede sig til hovedturneringen:

Ingen spillere gik videre til hovedturneringen som lucky loser.

Resultater

Herredouble

Hovedturnering 

Hovedturneringen havde deltagelse af 16 par, der fordelte sig på:
 13 par, der havde kvalificeret sig i kraft af deres placering på ATP's verdensrangliste.
 to par, der havde modtaget et wildcard (markeret med WC).
 et par, der havde kvalificeret sig til hovedturneringen fra kvalifikationsturneringen (markeret med Q).

Resultater

Kvalifikation 

Kvalifikationen i herredouble havde deltagelse af fire par, der spillede om den sidste ledige plads i hovedturneringen.

Eksterne henvisninger 
 World Tennis Tournament  
 ATP Tour - Results Archive - Rotterdam 2021

Noter 

2021
ATP Tour 2021
Oscaruddelingen 1971

Oscaruddelingen 1971 var den 43. oscaruddeling, hvor de bedste film fra 1970 blev hædret af Academy of Motion Picture Arts and Sciences. Uddelingen blev afholdt 15. april 1971 i Dorothy Chandler Pavilion i Los Angeles, Californien, USA.

Vindere og nominerede 
Vinderne står øverst i fed skrift og ().

Referencer 

1971
Kultur i 1971
Jørgen Johansson

Jørgen Johansson (født 21. maj 1960 i Silkeborg) er en dansk filmfotograf og Kunstner.

Jørgen Johansson blev uddannet som reklamefotograf i Århus i årene 1983-1987 og efterfølgende som filmfotograf på Den Danske Filmskole i tidsrummet 1989-93. Han har udgivet tre kunstbøger og deltaget i adskillige udstillinger både i Danmark og internationalt. Jørgen Johansson er medlem af Dansk Filmfotograf Forbund (DFF).

Han er flere gange blevet hædret for sit arbejde. Jørgen Johansson har bl.a. modtaget både en Robert- og en Bodilpris for sit arbejde på f.eks. Flammen & Citronen, og Frygtelig lykkelig

Filmografi og udgivelser

TV 
 DNA, af Henrik Genz, 2019
 Tsunami, af Henrik Georgsson, 2019
 Wisting, af Trygve Allister Diesen, 2018
 Monster, af Anne Sewitski, 2017
 Norskov, af Birgitte Stærmose, 2015
 Bankerot, af Henrik Genz, 2014
 Arvingerne, af Jesper Christensen, 2012
 Jo, af Charlotte Sieling, 2012
 Borgen, af Charlotte Sieling, 2012
 Broen, af Charlotte Sieling, 2010
 Livvagterne, af Søren Kragh-Jacobsen, 2008
 Forbrydelsen, af Charlotte Sieling, 2006
 Better Times, af Charlotte Sieling, 2002
 Unit one, af Charlotte Sieling, 2002
 The Spider, af Ole Christian Madsen. 1999

Spillefilm 
 Erna at War, af Henrik Genz, 2019 af Katarina Launing
 The Vanishing, af Kristoffer Nyholm, 2018 
 Gud taler ud, af Henrik Genz, 2017
 Tordenskjold & Kold, af Henrik Genz, 2016
 Steppeulven, af Ole Christian Madsen, 2014
 Good People, af Henrik Genz, 2014
 Superclasico, af Ole Christian Madsen, 2010
 Over gaden under vandet, af Charlotte Sieling, 2008
 Frygtelig lykkelig, af Henrik Genz, 2007
 Flammen & Citronen, af Ole Chr. Madsen, 2007
 Dommeren, af Gert Fredholm, 2004
 Nordkraft, af Ole Chr. Madsen, 2004
 Wilbur Begår Selvmord, af Lone Scherfig, 2002
 En kærlighedshistorie, af Ole Christian Madsen, 2001
 Italiensk for begyndere, af Lone Scherfig, 2000
 Bænken, af Per Fly, 1999
 Bye Bye Bluebird, af Katrin Ottarsdottir, 1998
 Skat, det er din tur, af Mette Knudsen, 1996
 Krystalbarnet, af Peter Thorsbo, 1995
 Voodoo Europa, af Kvium og Lemmerz, 1994
 Two on a couch, af Amir Rezazadeh, 1994

Bøger 
 Aquatiques, 2017
 Lost And Found, 2009
 Tuesday, January 17, 1995. 2:30 PM. 42nd Street,1998

Priser og hæder 
 2009 Bodil-pris for Flammen & Citronen
 2009 Bodil-pris for Frygtelig lykkelig
 2009 Statens Kunstfond for Frygtelig lykkelig
 2009 Robert for Frygtelig lykkelig 
 2007 Bodil-pris for Prag 
 2004 Årets fotograf for Krønikken - tvfestival.dk

Referencer

Eksterne henvisninger 
 

Filmfotografer fra Danmark
Bodilprisen for bedste fotograf
Robertprisen for årets fotograf
Personer fra Silkeborg
Kontinuummekanik

Kontinuummekanik er den gren af mekanikken, som studerer materialers egenskaber og modellerer dem som kontinuere systemer.
Maria Bakalova

Maria Valcheva Bakalova (født 4. juni 1996) er en bulgarsk skuespillerinde. Hun fik international anerkendelse for sin rolle som Tutar Sagdiyev i mockumentaryen Borat Subsequent Moviefilm.
For sin præstation i filmen vandt hun Critics' Choice Movie Award for Bedste kvindelige birolle
og blev nomineret til en Oscar, en BAFTA, en Golden Globe og en SAG Award.

Liv og karriere 
Bakalova blev født i Burgas. Hun begyndte at tage sanglektioner og spille fløjte da hun var omkring 6 år.
Bakalova studerede dramateater ved National School of Arts i Burgas. Hun tog hovedfaget drama ved Krastyo Sarafov National Academy for Theatre and Film Arts i Sofia og dimitterede i 2019.

Bakalova fik rollen som Tutar Sagdiyev i Borat Subsequent Moviefilm, datter af den fiktive kasakhiske reporter Borat Sagdiyev. Kritikere har rost Bakalovas præstation, hvoraf nogle anfører det som et af årets bedste.
For sin præstation modtog den 24-årige Bakalova flere priser, hun vandt en Critics' Choice Movie Award for Bedste kvindelige birolle. Hun var også nomineret for bedste kvindelige birolle ved Oscaruddelingen, BAFTA Awards Screen Actor Guild Awards. Hun var den første bulgarske skuespillerinde til at være nomineret til disse priser.

I november 2020 blev det rapporteret, at Bakalova havde underskrevet en aftale med Creative Artists Agency.

Hun spiller med i Judd Apatows nye komediefilm The Bubble om en gruppe skuespillere, der prøver at færdiggøre en film under pandemien.

I april 2021 blev det annonceret at hun var blevet casted til A24s slasherfilm Bodies, Bodies, Bodies.

Referencer

Eksterne henvisninger 
 

Personer fra Bulgarien
Emerald Fennell

Emerald Fennell (født 1. oktober 1985) 
er en engelsk skuespillerinde, forfatter, instruktør og producent. Hun optrådte i periodedramafilm som Albert Nobbs (2011), Anna Karenina (2012), Den danske pige (2015) og Vita og Virginia (2018).
Hun modtog bredere anerkendelse for sine hovedrolle i BBC Ones dramaserie Jordmoderen (2013-17) og Netflixs dramaserie The Crown (2019-20).

Fennell er også kendt som showrunner i sæson to af BBC Americas thrillerserie Killing Eve (2019) der gav hende to nomineringer til Primetime Emmy Award. Hun fik yderligere anerkendelse for at have skrevet, instrueret og produceret thrillerfilmen Promising Young Woman hvor hun modtog nomineringer til Oscar for bedste film og bedste instruktør og vandt prisen for bedste manuskript
Hun er den første britiske kvinde der har været nomineret til en Oscar for bedste instruktør.

Referencer

Eksterne henvisninger 
 

Oscar for bedste originale manuskript
Skuespillere fra England
Filminstruktører fra Storbritannien
Manuskriptforfattere fra England
Mamoru Samuragochi

Mamoru Samuragochi (født 21. september 1963 i Hiroshima, Japan) er en japansk komponist og pianist.

Samuragochi begyndte at spille klaver som 4-årig og begyndte ligeledes i en tidlig alder at komponere. Han er således autodidakt. Han er mest kendt for sine soundtracks og komponerede i sin ungdom 10 symfonier, som han senere destruerede, og skrev herefter Symfoni nr. 1 "Hiroshima", der handler om atombomberne over Hiroshima og Nagasaki.

Han har levet med symptomer i lighed med andre beboere i byerne, og blev døv i en ung alder. Han skrev senere musik til computerspil.

Udvalgte værker 

 "Remembering the Cosmos Flower" (1997) - filmmusik
 "Onimusha: Warlords" (2001) - computerspil
 Symfoni nr. 1 "Hiroshima" (2003) - for orkester
 Sonatine (19?) - for Violin

Eksterne henvisninger 

Komponister fra Japan
Pianister
Personer fra Hiroshima
Charleston Open 2022

Charleston Open 2022 var en tennisturnering for kvinder, der blev spillet udendørs på grusbaner i LTP Daniel Island i Charleston, South Carolina, USA i perioden 2. - 10. april 2022. Det var den 49. udgave af Charleston Open, og turneringen var del af WTA Tour 2022 i kategorien WTA 500. På grund af et navnesponsorat fra Credit One afvikledes turneringen under navnet Credit One Charleston Open.

Singletitlen blev vundet af Belinda Bencic, som i finalen besejrede Ons Jabeur med 6-1, 5-7, 6-4 på to timer og 35 minutter. Bencic var i sin første WTA-finale på grus og vandt sin sjette WTA-titel i karrieren, og hun blev den første schweiziske vinder af Charleston Open, siden Martina Hingis vandt titlen i 1999. Sejren medførte, at Belinda Bencic avancerede otte placeringer på WTA's verdensrangliste fra 21.- til 13.-pladsen.

Sejren i doubleturneringen gik til Andreja Klepač og Magda Linette, der spillede deres første turnering som makkere, men som gik hele vejen og i finalen besejrede Lucie Hradecká og Sania Mirza med 6-2, 4-6, [10-7]. Linette vandt sin første doubletitel på WTA Tour i sin tredje finale i karrieren, mens det var karrierens 11. WTA-doubletitel for Klepač.

Den tidligere nr. 1 på WTA's verdensrangliste i double, 46-årige Květa Peschke, spillede sin sidste turnering på WTA Tour. Den tjekkiske veteran stillede op med Tereza Mihalíková som makker, og de tabte i første runde med 3-6, 3-6 til Anna Danilina og Aljaksandra Sasnovitj.

Efter Ruslands invasion af Ukraine tidligere på året tillod tennissportens styrende organer, WTA, ATP, ITF og de fire grand slam-turneringer, at spillere fra Rusland og Hviderusland fortsat kunne deltage i turneringer på ATP Tour og WTA Tour, men de kunne indtil videre ikke stille op under landenes navne eller flag, og spillerne fra de to lande deltog derfor i turneringen under neutralt flag.

Præmier

Damesingle

Hovedturnering 

I hovedturneringen deltog 56 spillere, der var fordelt på:
 42 spillere, der havde kvalificeret sig i kraft af deres placering på WTA's verdensrangliste pr. 7. marts 2022 (fire uger før turneringens start).
 fire spillere, der havde modtaget et wildcard (markeret med WC).
 otte spillere, der havde kvalificeret sig til hovedturneringen fra kvalifikationsturneringen (markeret med Q).
 to lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 32 spillere, der spillede om de sidste otte ledige pladser i hovedturneringen. Fire af de 32 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Damedouble 

Turneringen havde deltagelse af 16 par, der fordelte sig på:
 15 par, der havde kvalificeret sig i kraft af deres placering på WTA's verdensrangliste.
 et par, der havde modtaget et wildcard (markeret med WC).

Resultater

Eksterne henvisninger 
 Volvo Car Open  
 WTA - Charleston 2022

Noter 

2022
WTA Tour 2022
Charleston Open 2021

Charleston Open 2021 var en tennisturnering for kvinder, der blev spillet udendørs på grusbaner i LTP Daniel Island i Charleston, South Carolina, USA i perioden 5. - 11. april 2021. Det er den 48. udgave af Charleston Open, og turneringen er del af WTA Tour 2021 i kategorien WTA 500. På grund af et navnesponsorat fra Volvo afvikles turneringen under navnet Volvo Car Open.

Damesingletitlen blev vundet af Veronika Kudermetova, som i finalen besejrede Danka Kovinić med 6-4, 6-2, og som dermed vandt sin første singletitel på WTA Tour i sin anden singlefinale. Kovinić var i en WTA-finale i single for tredje gang og tabte for tredje gang.

I doublerækken sejrede Nicole Melichar og Demi Schuurs, som vandt finalen med 6-2, 6-4 over Marie Bouzková og Lucie Hradecká. Melichar og Schuurs vandt deres tredje WTA-titel som makkere og deres anden titel i 2021. Triumfen var Schuurs' 14. WTA-titel i karrieren, mens Melichar vandt sin 10. WTA-titel og brød samtidig ind i top 10 på WTA's verdensrangliste i double for første gang.

Præmier 

Den samlede præmiesum for Charleston Open 2021 androg $ 565.530.

Damesingle

Hovedturnering 

I hovedturneringen deltog 56 spillere, der var fordelt på:
 40 spillere, der havde kvalificeret sig i kraft af deres placering på WTA's verdensrangliste pr. 22. februar 2021 (seks uger før turneringens start).
 fire spillere, der havde modtaget et wildcard (markeret med WC).
 otte spillere, der havde kvalificeret sig til hovedturneringen fra kvalifikationsturneringen (markeret med Q).
 fire lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 32 spillere, der spillede om de sidste otte ledige pladser i hovedturneringen. Fire af de 32 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Damedouble 

Turneringen havde deltagelse af 16 par, der fordelte sig på:
 15 par, der havde kvalificeret sig i kraft af deres placering på WTA's verdensrangliste.
 et par, der havde modtaget et wildcard (markeret med WC).

Resultater

Eksterne henvisninger 
 Volvo Car Open  
 WTA - Charleston 2021

Noter 

2021
WTA Tour 2021
Orla Frøsnapper (flertydig)

Orla Frøsnapper kan henvise til:

 Orla Frøsnapper – børnebog fra 1969, skrevet af Ole Lund Kirkegaard
 Orla Frøsnapper (skuespil)

Film 
 Orla Frøsnapper (film fra 2006) – animationsfilm, instrueret af Erling Budde
 Orla Frøsnapper (film fra 2011) – animationsfilm, instrueret af Peter Dodd

Se også 
 Lille Virgil og Orla Frøsnapper – film fra 1980, instrueret af Gert Fredholm
Georg 2. af Schaumburg-Lippe

Fyrst Georg 2. til Schaumburg-Lippe () ( – 29. april 1911) var fyrste af Schaumburg-Lippe fra 1893 til 1911.

Georg tilhørte Huset Lippe og var søn af fyrst Adolf 1. Georg af Schaumburg-Lippe. I sin ungdom var han officer i den schaumburg-lippeske og derefter den preussiske hær. Han regerede derefter over det lille fyrstendømme Schaumburg-Lippe i det centrale Tyskland fra 1893 til sin død i 1911.

Biografi 

Georg blev født den  i Bückeburg, hovedstaden i det lille fyrstendømme Schaumburg-Lippe, i det centrale Tyskland. Han var den ældste søn af Fyrst Adolf 1. Georg af Schaumburg-Lippe i hans ægteskab med Prinsesse Hermine af Waldeck og Pyrmont.

Efter en indledende militær uddannelse studerede han ved Universitetet i Göttingen. Derefter gjorde han karriere som officer i den Schaumburg-Lippeske Jægerbataljon.

Fyrst Adolf 1. Georg døde den 8. maj 1893, og Georg blev fyrste af Schaumburg-Lippe.

I anledning af deres sølvbryllup i 1907, skænkede Kejser Wilhelm 2. af Tyskland slægtens stamsæde, borgen Schaumburg ved floden Weser, til Fyrst Georg og Fyrstinde Marie Anne. Borgen var blevet Huset Hohenzollerns ejendom, da Kurhessen blev annekteret af Preussen efter at have deltaget på østrigsk side i Den preussisk-østrigske krig i 1866. Gaven var også tænkt som en anerkendelse af Georgs støtte i den Lippeske arvefølgestrid. Borgen tilhører stadig slægten Schaumburg-Lippe.

Fyrst Georg døde 64 år gammel den 29. april 1911 i Bückeburg efter en regeringstid på knap 18 år. Han blev efterfulgt som fyrste af sin ældste søn, Adolf.

Ægteskab og børn 

Georg giftede sig den 16. april 1882 i Altenburg med Prinsesse Marie Anna af Sachsen-Altenburg, datter af Prins Moritz af Sachsen-Altenburg og Prinsesse Auguste af Sachsen-Meiningen. De fik ni børn:

Se også 
 Fyrstendømmet Schaumburg-Lippe
 Huset Lippe

Referencer

Eksterne henvisninger 

Huset Schaumburg-Lippe
Fyrster af Schaumburg-Lippe
Tyskere i 1800-tallet
Tyskere i 1900-tallet
Personer fra Bückeburg
Barbara Ann Halkier

Barbara Ann Halkier (født 22. september 1956) er en dansk plantebiolog og professor på Det Natur- og Biovidenskabelige Fakultet på Københavns Universitet. Hendes forskning retter sig mod på planters naturstoffer med et særligt fokus på glucosinolater, der som modelnaturstoffer anvendes til at afdække biologiske processer på molekylært niveau.

Uddannelse og karriere 
Halkier blev uddannet som biolog med speciale i planters biokemi på Københavns Universitet i 1985, og læste herefter en ph.d. i planters biokemi på Den Kongelige Veterinær- og Landbohøjskole som hun færdiggjorde i 1988. Hun blev dr.scient. i 1996 med en disputats om biosyntesen af cyanogene glykosider.

Hun var adjunkt på Institut for Plantebiologi, Den Kongelige Veterinær- og Landbohøjskole fra 1988-1992. Hun var postdoctoral fellow på Plant Biology Laboratory, The Salk Institute, San Diego, USA, i perioden 1990-1992 og gæsteforsker samme sted i 2002. Hun blev lektor på Institut for Plantebiologi, Den Kgl. Veterinær- og Landbohøjskole i 1992 og professor med særlige opgaver (pmso) på Institut for Plantebiologi og Bioteknologi på Københavns Universitet i 2008. I 2013 blev hun udnævnt som professor i molekylær plantebiologi ved Københavns Universitet.

Fra 2012 er hun direktør for Grundforskningsfondens Center for Dynamiske Molekylære Interaktioner (DynaMo)(oprettet 2012-2022) under Danmarks Grundforskningsfond.

Hun har udgivet over 100 videnskabelige artikler og har et h-index på over 60.

Hæder 
Priser
2008: Danisco Food Prize
2012: Årets Danske Forskningsresultat, (videnskab.dk)
2013: Innovationspris, Københavns Universitet
2019: Scandinavian Plant Physiology Society (SPPS) Plant Innovation Prize

Videnskabsakademier
2018: Videnskabernes Selskab
2019: European Molecular Biology Organisation (EMBO).

Referencer 

Alumni fra Københavns Universitet
Professorer fra Den Kongelige Veterinær- og Landbohøjskole
Professorer fra Københavns Universitet
Medlemmer af Videnskabernes Selskab
Ralf Hütter

Ralf Hütter (født 20. august 1946 i Krefeld, Tyskland) er en tysk musiker og komponist, bedst kendt som forsanger og keyboardspiller samt et af de originale medlemmer af den tyske synthpop-gruppe Kraftwerk. Efter Florian Schneider forlod Kraftwerk i 2008, har Hütter været det eneste oprindelige medlem af gruppen.

Ralf Hütter mødte Florian Schneider, da han studerede improvisation ved Robert Schumann Hochschule.

Referencer

Eksterne henvisninger 

Keyboardspillere fra Tyskland
Sangere fra Tyskland
Kraftwerk
Sangskrivere fra Tyskland
Fritz Hilpert

Fritz Hilpert (født 31. maj 1956) har været medlem af den tyske musikgruppe Kraftwerk siden 1987.

Kraftwerk
Musikere fra Tyskland
Laurits Nicolai Balslev

Laurits Nicolai Balslev (17. oktober 1845 i Hammer - 12. oktober 1923 i Odense). Uddannet cand. theol. i 1871. Hjælpepræst ved Aarhus Domkirke i tiden omkring 1876, og i 1877 sognepræst til Hvilsager og Lime. Provst i Vester Hæsinge Kirke i perioden 1883 - 1895 og senere biskop i Fyens Stift i perioden 1903 - 1922. Gift med Maria Magdalene Fenger i 1876 i Skt. Johannes kirke i København.

Referencer 

Biskopper over Fyens Stift
Knud Bruun Jensen

Knud Bruun Jensen (2. juli 1929 - 21. april 2015) var en dansk roer fra Aarhus.

Jensen var med i den danske firer uden styrmand, der sluttede på en samlet 13. plads ved OL 1952 i Helsinki. Carl Nielsen, Harry Nielsen og Paul Locht udgjorde resten af bådens besætning.

Jensen døde i april 2015 efter længere tids sygdom, 85 år gammel.

Referencer

Eksterne henvisninger 

Roere fra Danmark
Personer fra Aarhus
Deltagere for Danmark ved sommer-OL 1952
Den store krig med Den Tyske Orden

Den store krig med Den Tyske Orden (), ofte blot kaldet Den store krig, var en krig, der fandt sted i årene 1409 til 1411 mellem Den Tyske Orden på den ene side og de allierede Kongeriget Polen og Storhertugdømmet Litauen på den anden. Krigen begyndte efter lokale samogitiske oprør inspirerede Den Tyske Orden til at invadere Polen i august 1409. Da ingen af siderne var parate til en regulær krig lykkedes det Wenzel 4. af Luxemburg at forhandle en 9-måneders våbenhvile på plads.

Efter våbenhvilen udløb i juni 1410 blev krigermunkene fra Den Tyske Orden besejret i Slaget ved Grunwald, der blev et af de største slag i det middelalderlige Europa. Størstedelen af Ordenens ledelse blev dræbt eller taget til fange. Selvom de var besejret så modstod Ordenens riddere belejringen af deres hovedstad i Marienburg (Malbork) og led kun minimale territoriale tab i Freden i Thorn (1411). De territoriale stridigheder varede ved frem til Freden i Melno i 1422. Ridderordenen genvandt dog aldrig sin tidligere styrke - hårde krigsskadeerstatninger medførte finansielle problemer, interne konflikter og en generelt økonomisk nedgang i Den Tyske Ordensstat. 

Krigen markerede et skifte i magtbalancen i Centraleuropa, og blev starten på den polsk-litauiske unions tid som dominerende magtfaktor i regionen.

Henvisninger

Kilder 
 
 
 
 
 
 
 
 
 
 

Polske krige
Carl Nielsen (roer)

Carl Rosenlund Nielsen (5. januar 1930 - 29. juni 1991) var en dansk roer fra Aarhus.

Nielsen var med i den danske firer uden styrmand, der sluttede på en samlet 13. plads ved OL 1952 i Helsinki. Knud Bruun Jensen, Harry Nielsen og Paul Locht udgjorde resten af bådens besætning.

Referencer

Eksterne henvisninger 

Roere fra Danmark
Personer fra Aarhus
Deltagere for Danmark ved sommer-OL 1952
Harry Nielsen (roer)

Harry Christian Lund Nielsen (født 31. oktober 1930 i Aarhus, Danmark) er en dansk tidligere roer.

Nielsen var med i den danske firer uden styrmand, der sluttede på en samlet 13. plads ved OL 1952 i Helsinki. Knud Bruun Jensen, Carl Nielsen og Paul Locht udgjorde resten af bådens besætning.

Referencer

Eksterne henvisninger 

Roere fra Danmark
Personer fra Aarhus
Deltagere for Danmark ved sommer-OL 1952
Paul Locht

Paul Locht (født 13. oktober 1929 i Aarhus, Danmark, død 9. marts 2023) var en dansk håndboldspiller og roer.

Locht var stregspiller i AGF, og vandt med klubben i 1950'erne tre danske mesterskaber. Han spillede desuden 37 kampe for det danske landshold, og scorede blandt andet 11 mål i en landskamp mod Tyskland, hvilket på daværende tidspunkt var scoringsrekord for landsholdet.

Locht var desuden roer på eliteniveau, og var med i den danske firer uden styrmand, der sluttede på en samlet 13. plads ved OL 1952 i Helsinki. Knud Bruun Jensen, Carl Nielsen og Harry Nielsen udgjorde resten af bådens besætning. Locht var desuden med til at vinde en EM-sølvmedalje i firer uden styrmand ved EM 1951 i Mâcon.

I sit civile liv arbejdede Locht som kontorchef og socialchef ved Aarhus Kommune, og som forretningsfører for Børnenes Kontor.

Referencer

Eksterne henvisninger 

Roere fra Danmark
Håndboldspillere fra Danmark
Håndboldspillere fra Århus Håndbold
Personer fra Aarhus
Deltagere for Danmark ved sommer-OL 1952
Niels Kristensen (roer)

Niels Kristensen (12. december 1920 - ukendt dødsdato) var en dansk roer fra Brande.

Kristensen deltog ved OL 1952 i Helsinki, hvor han sammen med Ove Nielsen, Peter Hansen, Bent Blach Petersen og styrmand Ejvind Christensen udgjorde den danske firer med styrmand. Danskerne sluttede på tredjepladsen i det indledende heat, hvor man blev besejret af de senere bronzevindere fra USA samt Storbritannien. Herefter vandt danskerne et opsamlingsheat, inden de slutteligt kom ind på sidstepladsen i sit semifinaleheat mod Storbritannien og Norge, hvilket betød at man var ude af konkurrencen.

Kristensen vandt desuden en EM-guldmedalje i firer med styrmand ved EM 1950 i Milano og en bronzemedalje i samme disciplin ved EM 1949 i Amsterdam.

Referencer

Eksterne henvisninger 

Roere fra Danmark
Personer fra Brande
Deltagere for Danmark ved sommer-OL 1952